બંધારણ બચાવોના બરાડા પાડતા કોંગ્રેસ પક્ષને સર્વોચ્ચ અદાલતનો આ ઐતિહાસિક ચુકાદ્દો સ્વીકાર્ય નથી. ઈન્દિરા ગાંધી તેને ન્યાયતંત્રની ઊપજ કહે છે, તો સરદાર સ્વર્ણસીંગ તેને પરદેશથી આયાત કરેલી બાબત ગણે છે. સરદાર સ્વર્ણસીંગને કેવી રીતે સમજાવવું કે આ Secular Concept પણ પરદેશી છે. આપણો ભારત દેશ સદા સર્વદા સર્વ ધર્મ સમભાવવાળો જ રહ્યો છે. જેનો ઇતિહાસ સાક્ષી છે. સંક્ષેપમાં કોંગ્રેસને જ આ બંધારણ માફક આવતું નથી. એટલે તેણે તેમાં સતત સુધારાના ઘા કર્યા છે. પંડિત જવાહરલાલ નહેરુએ જ ૧૯૫૪ માં પોતાની અધ્યક્ષતામાં દસ સભ્યોની સમિતિની રચના કરી હતી જેનો હેતુ બંધારણમાં પરિવર્તનના પ્રશ્ર્નનો અભ્યાસ કરવાનો હતો. બીજી ‘કોંગ્રેસ પક્ષીય સમિતિ’ની રચના ૧૯૭૬માં ઈન્દિરા ગાંધીએ કરી, જેના અધ્યક્ષ સરદાર સ્વર્ણસીંગે બંધારણના આમુખમાં જ સુધારા કર્યા Secular Sovereign, Socialist શબ્દો ઉમેર્યા જેની કોઈ આવશ્યકતા ન હતી. વળી જનાદેશ વિના લોકસભાની મુદત છ વર્ષની કરવામાં આવી હતી. આપણા સંવિધાનના મહાસાગરમાં આ ત્રણેય બાબતો આવી જ જતી હતી. આવો દંભ કરવાની કોઈ આવશ્યકતા નહોતી. તા.૨૨-૧૧-૧૯૪૯ના દિવસે બંધારણ સભાના સમાપન સમયે ઉત્તરપ્રદેેશમાંથી મુસ્લિમ સીટ ઉપર ચૂંટાયેલા બેગમ એઝાઝ રસુલે (Begam Aizaz Rasul) બંધારણ સભામાં કહ્યું કે The most outstanding feature of our constitiution is fact that India is to be purely Secular State. The Sancity of the constitution lies essentially in its affirmation of secularity and we are proud of it. (BSAWS. Vo. XIII, pp. 1179) અલબત, તેમાં પ્રચ્છન્ન રીતે પ્રમુખશાહી સ્થાપવાની ‘બૂ’ આવતી હતી. કારણ કે સરદાર સ્વર્ણસીંગે ઈન્દિરા ગાંધી આજીવન વડાપ્રધાન રહે તેવો વિચાર પણ વહેતો મૂકયો હતો. વળી તેમણે પ્રશ્ર્ન પર ચર્ચા કરતાં કહ્યું કે શું વેસ્ટ મિનિસ્ટર (બ્રિટીશ) નમૂનાનું લોકશાહી માળખું ચાલુ રાખવું કે પ્રમુખશાહી લાવવી ?